|  |  |  |  |  |
| --- | --- | --- | --- | --- |
| ethnos | | |  | |
|  | |
|  | |
|  | |
|  | |
| **ΕΛΛΗΝΙΚΗ ΔΗΜΟΚΡΑΤΙΑ** | | | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ** | |
| **ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΚΑΙ ΟΡΓΑΝΩΣΗΣ**  **ΔΙΕΥΘΥΝΣΗ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ**  **ΤΜΗΜΑ Γ΄** | | | ΑΔΑ: 6ΜΞΟ46ΜΠ3Ζ-0Ρ5  Αθήνα, 13 Ιουνίου 2024  Αριθ. Πρωτ.:ΔΔΑΔ Γ 1069339 ΕΞ 2024 | | |
| Ταχ. Δ/νση | : | Κ. Σερβίας 10 | **ΠΡΟΣ:** | Ως Πίνακας Διανομής |
| Τ. Κώδικας  Πληροφορίες | :  : | 101 84 Αθήνα  Μ. Δρούγκα  Σ. Βαρδάκη |
| Τηλέφωνο | : | 210 33.75.193  210 33.75.154 |
| E-Mail  Url | :  : | [m.drougka@aade.gr](mailto:m.drougka@aade.gr)  [www.aade.gr](http://www.aade.gr) |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΕΠΙΛΟΓΗ ΜΕΛΩΝ ΤΗΣ ΕΠΙΤΡΟΠΗΣ ΕΛΕΓΧΟΥ ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ (ΑΑΔΕ), ΚΑΤ’ ΕΦΑΡΜΟΓΗ ΤΩΝ ΔΙΑΤΑΞΕΩΝ ΤΟΥ ΑΡΘΡΟΥ 8 ΤΟΥ Ν. 4795/2021**

**Ο ΔΙΟΙΚΗΤΗΣ**

**ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ**

Έχοντας υπόψη:

**1.** Τις διατάξεις:

α) του ν. 4795/2021 «*Σύστημα Εσωτερικού Ελέγχου του Δημόσιου Τομέα, Σύμβουλος Ακεραιότητας στη δημόσια διοίκηση και άλλες διατάξεις για τη δημόσια διοίκηση και την τοπική αυτοδιοίκηση.*» (Α΄62) και ειδικότερα των άρθρων 7 και 8, του άρθρου 13, των παρ. 1 και 2 του άρθρου 79 και των παρ. 1 και 9 του άρθρου 81 αυτού.

β) του Κεφαλαίου Α΄ *«Σύσταση Ανεξάρτητης Αρχής Δημοσίων Εσόδων»* του Μέρους Πρώτου του ν. 4389/2016 (Α΄94) και ειδικότερα της υποπαρ. ε’ της παρ. 4 του άρθρου 14, των άρθρων 2 και 7, καθώς και των παρ. 2 έως και 5 του άρθρου 41 αυτού.

γ) της υπό στοιχεία ΓΓΑΔΔΤ 741/28-12-2022 Κοινής Απόφασης των Υπουργών Οικονομικών και Εσωτερικών «*Σύσταση Επιτροπών Ελέγχου στις Ανεξάρτητες Διοικητικές Αρχές, καθορισμός των ιδιοτήτων των μελών τους, της διαδικασίας επιλογής τους, καθώς και κάθε άλλη λεπτομέρεια*.» (Β’ 6918).

δ) του άρθρου 89 του π.δ. 284/1988 *«Οργανισμός του Υπουργείου Οικονομικών»* (Α΄ 128), σε συνδυασμό με το τρίτο εδάφιο της παρ. 7 του άρθρου 41 του ν. 4389/2016.

ε)Της υπό στοιχεία Δ.ΟΡΓ.Α 1125859 ΕΞ2020/23-10-2020 απόφασης του Διοικητή της Ανεξάρτητης Αρχής Δημοσίων Εσόδων «*Οργανισμός της Ανεξάρτητης Αρχής Δημοσίων Εσόδων (ΑΑΔΕ)»* (Β΄4738).

στ) των άρθρων 13 έως 15 του ν. 2690/1999 «*Κύρωση του Κώδικα Διοικητικής Διαδικασίας και άλλες διατάξεις»* (Α΄45).

ζ) του άρθρου 14 του ν. 4778/2021 «*Μισθολόγιο, ζητήματα ανθρώπινου δυναμικού της Ανεξάρτητης Αρχής Δημοσίων Εσόδων και άλλες επείγουσες διατάξεις» (Α’ 26).*

1. Την υπό στοιχεία Δ6Α 1015213 ΕΞ2013/28-1-2013 απόφαση του Υπουργού Οικονομικών και του Υφυπουργού Οικονομικών «*Μεταβίβαση αρμοδιοτήτων στον Γενικό Γραμματέα της Γενικής Γραμματείας Δημοσίων Εσόδων του Υπουργείου Οικονομικών»* (Β΄130 και Β΄372), σε συνδυασμό με την υποπαρ. α΄της παρ. 3 του άρθρου 41 του ν. 4389/2016.
2. Την υπ’ αρ. 1 της 20-1-2016 Πράξη του Υπουργικού Συμβουλίου «*Επιλογή και διορισμός Γενικού Γραμματέα της Γενικής Γραμματείας Δημοσίων Εσόδων του Υπουργείου Οικονομικών»* (Υ.Ο.Δ.Δ. 18), σε συνδυασμό με τις διατάξεις του πρώτου εδαφίου της παρ. 10 του άρθρου 41 του ν. 4389/2016 και τις αποφάσεις υπ’ αρ. 39/3/30-11-2017 (Υ.Ο.Δ.Δ. 689) του Συμβουλίου Διοίκησης της ΑΑΔΕ και υπό στοιχεία 5294 ΕΞ 2020/17-1-2020 (Υ.Ο.Δ.Δ. 27) του Υπουργού Οικονομικών, με θέμα «*Ανανέωση της θητείας του Διοικητή της Ανεξάρτητης Αρχής Δημοσίων Εσόδων*».
3. Την υπ’ αρ. 19037/8-12-2022 εγκύκλιο του Υπουργείου Εσωτερικών και της Εθνικής Αρχής Διαφάνειας «*Σύσταση και λειτουργία Μονάδας Εσωτερικού Ελέγχου και Επιτροπής Ελέγχου στις Ανεξάρτητες Διοικητικές Αρχές»* (ΑΔΑ: 641Γ46ΜΤΛ6-ΖΗΚ).
4. Την με αρ. πρωτ. Δ.ΟΡΓ.Β 1055971 ΕΞ 2024 (Αρ. ΦΕΚ Β’ 2972/27-5-2024) Απόφαση του Διοικητή της Ανεξάρτητης Αρχής Δημοσίων Εσόδων *«Σύσταση Επιτροπής Ελέγχου του αρ. 8 του ν.4795/2021 (Α’62) στην ΑΑΔΕ»*.
5. Το γεγονός ότι, από τις διατάξεις της παρούσας απόφασης, δεν προκαλείται δαπάνη σε βάρος του Προϋπολογισμού της Ανεξάρτητης Αρχής Δημοσίων Εσόδων (ΑΑΔΕ).

**ΚΑΛΕΙ**

τους ενδιαφερόμενους που πληρούν τις νόμιμες προϋποθέσεις για την πλήρωση των θέσεων των μελών της Επιτροπής Ελέγχου της Ανεξάρτητης Αρχής Δημοσίων Εσόδων, να υποβάλουν σχετική αίτηση εκδήλωσης ενδιαφέροντος, σύμφωνα με τα προβλεπόμενα στην ενότητα V. «Διαδικασία Υποβολής Αιτήσεων Υποψηφιότητας»

**Ι. Σύσταση επιτροπής ελέγχου- θητεία των μελών**

Στις Ανεξάρτητες Διοικητικές Αρχές, που συστήνουν Μονάδα Εσωτερικού Ελέγχου, συστήνεται τριμελής Επιτροπή Ελέγχου, η οποία πληροί τις προβλέψεις του ν. 4795/2021 και των σχετικών κανονιστικών πράξεων, σύμφωνα με το άρθρο 2 της υπ’ αριθ. ΓΓΑΔΔΤ 741/30-12-2022 (Β΄6918) Κοινής Απόφασης των Υπουργών Εσωτερικών και Οικονομικών.

Η Επιτροπή Ελέγχου εγγυάται την ποιότητα του έργου της Μονάδας Εσωτερικού Ελέγχου και διασφαλίζει την λειτουργική ανεξαρτησία της ΜΕΕ και για το λόγο αυτό τα μέλη της απέχουν τόσο από την επιχειρησιακή λειτουργία του φορέα και τη διοίκηση αυτού, όσο και από κάθε σύγκρουση συμφερόντων σχετικών με τον φορέα (όπως σύγκρουση των ιδιωτικών τους συμφερόντων με τα καθήκοντα που τους έχουν ανατεθεί στο πλαίσιο της Επιτροπής Ελέγχου και το δημόσιο συμφέρον εν γένει). Προς τούτο, προβλέπεται ότι τα μέλη της Επιτροπής Ελέγχου αφενός προέρχονται από άλλους φορείς του άρθρου 2 του ν. 4795/2021 και αφετέρου δεν μπορούν να έχουν σχέση εξαρτημένης εργασίας με την Ανεξάρτητη Διοικητική Αρχή που εμπίπτει στις αρμοδιότητές της.

Η θητεία των μελών της Επιτροπής Ελέγχου ορίζεται για τρία (3) έτη με δυνατότητα ισόχρονης ανανέωσης και δεν είναι πλήρους και αποκλειστικής απασχόλησης. Σε περίπτωση παραίτησης ή αυτοδίκαιης έκπτωσης μέλους της Επιτροπής Ελέγχου, λόγω συνδρομής κωλύματος της παρ. 2 του άρθρου 4 της ανωτέρω ΚΥΑ, μετά τη συγκρότησή της, ορίζεται νέο μέλος με την ίδια διαδικασία. Ο Πρόεδρος της Επιτροπής Ελέγχου ορίζεται από τα μέλη αυτής και χρέη Γραμματέα της Επιτροπής Ελέγχου ασκεί υπάλληλος της Αρχής που ορίζεται με την απόφαση συγκρότησής της.

Ζητήματα αμοιβής των μελών της Επιτροπής Ελέγχου, ρυθμίζονται από τις γενικές διατάξεις του άρθρου 21 του ν. 4354/2015 (Α’ 176) περί συλλογικών οργάνων ή τυχόν ειδικότερες διατάξεις που ισχύουν για κάθε Ανεξάρτητη Διοικητική Αρχή.

**ΙΙ. Αρμοδιότητες και λειτουργία επιτροπής ελέγχου**

Σύμφωνα με τα άρθρα 6 και 7 της υπ’ αριθ. ΓΓΑΔΔΤ 741/30-12-2022(Β΄6918) ΚΥΑ, η Επιτροπή Ελέγχου έχει τις παρακάτω **αρμοδιότητες**:

**(α)** εγγυάται την ανεξαρτησία της Μονάδας Εσωτερικού Ελέγχου διασφαλίζοντας τη λειτουργική σχέση αναφοράς μεταξύ της Μονάδας Εσωτερικού Ελέγχου και του επικεφαλής της Αρχής, για θέματα Εσωτερικού Ελέγχου,

**(β)** παρακολουθεί τις εργασίες της Μονάδας Εσωτερικού Ελέγχου σε θέματα εσωτερικού ελέγχου μέσω της υποβολής σε αυτήν, του Ετήσιου Προγράμματος Εργασιών και της Ετήσιας Έκθεσης της Μονάδας,

**(γ)** παρέχει συμβουλές για κάθε ζήτημα που αφορά την αποστολή και τα καθήκοντα της Μονάδας Εσωτερικού Ελέγχου για τον Εσωτερικό Έλεγχο διασφαλίζοντας την αποτελεσματικότητά της και την ποιότητα του έργου της.

**(δ)** παρακολουθεί την αποτελεσματική λειτουργία του Συστήματος Εσωτερικού Ελέγχου και του συστήματος διαχείρισης κινδύνων και διασφαλίζει ότι οι συστάσεις της Μονάδας Εσωτερικού Ελέγχου λαμβάνονται δεόντως υπόψη.

- Με τον Κανονισμό Λειτουργίας της Επιτροπής Ελέγχου μπορεί να εξειδικεύονται περαιτέρω οι αρμοδιότητές της.

- Τα μέλη της Επιτροπής Ελέγχου συμμορφώνονται με τις διατάξεις οι οποίες καθορίζουν την οργάνωση και λειτουργία της Αρχής και του Κανονισμού Λειτουργίας της Επιτροπής Ελέγχου.

Όσον αφορά στη **λειτουργία της Επιτροπής** **Ελέγχου**, αυτή ρυθμίζεται από τον Κανονισμό Λειτουργίας που εγκρίνεται από τον επικεφαλής της Αρχής. Η Επιτροπή Ελέγχου λαμβάνει υπόψη τα Πρότυπα για την Επαγγελματική Εφαρμογή του Εσωτερικού Ελέγχου, το Πλαίσιο Συστήματος Εσωτερικού Ελέγχου της Επιτροπής C.O.S.O. (Committee of Sponsoring Organisations of the Treadway Commission) και τις βέλτιστες πρακτικές, που διαμορφώνονται από φορείς, όπως η Επιτροπή C.O.S.O. και το Ινστιτούτο Εσωτερικών Ελεγκτών (Ι.Ε.Ε.)

**ΙΙΙ. Ιδιότητες μελών της επιτροπής**

1. Τα μέλη της Επιτροπής Ελέγχου μπορεί να έχουν οποιαδήποτε από τις παρακάτω ιδιότητες:

* Μέλος Δ.Ε.Π. Α.Ε.Ι.,
* Προϊστάμενος τουλάχιστον επιπέδου Διεύθυνσης Υπουργείου ή άλλης Ανεξάρτητης Διοικητικής Αρχής, που δεν εμπίπτει στους φορείς του άρθρου 22 του ν. 4795/2021,
* Προϊστάμενος τουλάχιστον επιπέδου Διεύθυνσης της οικείας Περιφέρειας ή Αποκεντρωμένης Διοίκησης.

2. Για τη συγκρότηση της Επιτροπής Ελέγχου απαιτείται **ένα (1) τουλάχιστον μέλος** να διαθέτει κατ’ ελάχιστον διετή ελεγκτική εμπειρία στο δημόσιο ή ιδιωτικό τομέα.

**ΙV. Συνεκτιμώμενα προσόντα και κωλύματα υποψηφίων**

Για την αξιολόγηση των υποψηφίων συνεκτιμώνται τα απαιτούμενα τυπικά και **πρόσθετα προσόντα** όπως αυτά προσδιορίζονται αντίστοιχα στα άρθρα 3 και 4 της υπ’ αριθ. ΓΓΑΔΔΤ 741/30-12-2022(Β΄6918) ΚΥΑ, όπως

1. η κατοχή πτυχίου ανώτατης εκπαίδευσης ή μεταπτυχιακού τίτλου σπουδών ελεγκτικής κατεύθυνσης, ή Πιστοποιητικού Ελεγκτικής Επάρκειας Εσωτερικού Ελεγκτή Δημοσίου Τομέα (Ε.Κ.Δ.Δ.Α.) ή η κατοχή επαγγελματικής πιστοποίησης ή διαπίστευσης, όπως CIA - Certified Internal Auditor ή CFE – Certified Fraud Examiner ή CGAP - Certified Government Auditing Professional, ή CCSA - Certified in Control Self -Assessment, ή CRMA - Certification in Risk Management Assurance, ή CFSA - Certified Financial Services Auditor ή QIAL - Qualified in Internal Audit Leadership, ή BEAC -Certifications for Environmental, Health and Safety Auditors ή πιστοποίησης ορκωτού ελεγκτή (ΑCCA, ΙΕΣΟΕΛ) και
2. η προϋπηρεσία ή εμπειρία στην παροχή ελεγκτικών υπηρεσιών στο δημόσιο ή ιδιωτικό τομέα

Όσον αφορά τα **κωλύματα των υποψηφίων**, από την διαδικασία επιλογής **αποκλείονται πρόσωπα**:

α) κατά των οποίων εκκρεμεί ποινική δίωξη για οποιοδήποτε κακούργημα, καθώς και οποιαδήποτε ποινική δίωξη για τα εγκλήματα της κλοπής, υπεξαίρεσης, απάτης, εκβίασης, πλαστογραφίας, πλαστογραφίας πιστοποιητικών, απιστίας, απιστίας κατά του νομικού προσώπου του Ελληνικού Δημοσίου, των νομικών προσώπων δημοσίου δικαίου ή των οργανισμών τοπικής αυτοδιοίκησης, δωροδοκίας, παράνομης βεβαίωσης ή είσπραξης δικαιωμάτων του Δημοσίου, παράβασης καθήκοντος, δυσφήμησης, συκοφαντικής δυσφήμησης, ψευδούς βεβαίωσης, υφαρπαγής ψευδούς βεβαίωσης, ψευδούς καταμήνυσης, υπεξαγωγής εγγράφων, για οποιοδήποτε έγκλημα σχετικά με την υπηρεσία, καθώς και για οποιοδήποτε έγκλημα κατά της γενετήσιας ελευθερίας - αξιοπρέπειας ή οικονομικής εκμετάλλευσης της γενετήσιας ζωής, παραβίαση της νομοθεσίας περί ναρκωτικών, λαθρεμπορίας και τυχερών παιχνιδιών ή

β) έχουν καταδικαστεί αμετάκλητα σε οποιαδήποτε ποινή για κακούργημα ή για κάποιο από τα εγκλήματα της περ. α’ ή

γ) κατά των οποίων έχει ασκηθεί πειθαρχική δίωξη για πειθαρχικό παράπτωμα που δύναται να επισύρει την πειθαρχική ποινή της οριστικής παύσης ή

δ) στους οποίους έχει επιβληθεί τελεσίδικα οποιαδήποτε πειθαρχική ποινή ανώτερη του προστίμου αποδοχών τεσσάρων (4) μηνών για οποιαδήποτε πειθαρχικό παράπτωμα, μέχρι τη διαγραφή της ποινής ή

ε) τελούν σε αργία ή διαθεσιμότητα ή έχουν τεθεί σε αναστολή άσκησης καθηκόντων ή

στ) παρέχουν υπηρεσίες ή έχουν οποιαδήποτε έννομη σχέση με νομικό ή φυσικό πρόσωπο, το οποίο παρέχει υπηρεσίες σύμφωνα με τις παρ. 4 και 6 του άρθρου 9 και την παρ. 2 του άρθρου 19 του ν. 4795/2021, εκ των οποίων μπορεί να προκληθεί σύγκρουση συμφερόντων.

Τα κωλύματα υποψηφιότητας δεν πρέπει να συντρέχουν σε οποιοδήποτε στάδιο της διαδικασίας επιλογής.

**V.** **Διαδικασία υποβολής αιτήσεων υποψηφιότητας - ηλεκτρονική υποβολή αίτησης - προθεσμία υποβολής υποψηφιότητας**

1. Η αίτηση εκδήλωσης ενδιαφέροντος (ως συνημμένο **ΥΠΟΔΕΙΓΜΑ Ι**), υποβάλλεται στη Διεύθυνση Διαχείρισης Ανθρώπινου Δυναμικού της Γενικής Διεύθυνσης Ανθρώπινου Δυναμικού και Οργάνωσης της Ανεξάρτητης Αρχής Δημοσίων Εσόδων, **αποκλειστικά ηλεκτρονικά**, στη διεύθυνση [m.drougka@aade.gr](mailto:m.drougka@aade.gr) . Η αίτηση επέχει θέση Υπεύθυνης Δήλωσης του άρθρου 8 του ν. 1599/86 και η ανακρίβεια των δηλουμένων επισύρει τις προβλεπόμενες ποινικές και διοικητικές κυρώσεις. Οι προϋποθέσεις και τα προσόντα επιλογής πρέπει να συντρέχουν τόσο κατά την ημερομηνία λήξης της προθεσμίας υποβολής αιτήσεων υποψηφιότητας όσο και κατά το χρόνο συγκρότησης της Επιτροπής Ελέγχου και του ορισμού των μελών. Η παρούσα θα καταχωρηθεί στον ιστότοπο [www.aade.gr](http://www.aade.gr) της Ανεξάρτητης Αρχής Δημοσίων Εσόδων και θα αναρτηθεί στο πρόγραμμα ΔΙΑΥΓΕΙΑ.
2. Η προθεσμία υποβολής των ηλεκτρονικών αιτήσεων αρχίζει στις **17/06/2024 και λήγει στις 05/07/2024.**

Το εμπρόθεσμο της αίτησης κρίνεται με βάση την ημερομηνία της ηλεκτρονικής υποβολής της στην ΑΑΔΕ.

Μετά την υποβολή της ηλεκτρονικής αίτησης συμμετοχής, οι υποψήφιοι θα λάβουν επιβεβαιωτικό email επιτυχούς υποβολής στη διεύθυνση ηλεκτρονικού ταχυδρομείου που έχει δηλωθεί στην αίτηση υποψηφιότητάς τους, με τον αριθμό πρωτοκόλλου που έλαβε η αίτησή τους.

1. Για την εγκυρότητα της υποψηφιότητας, η αίτηση απαιτείται να φέρει την υπογραφή του υποψηφίου είτε ψηφιακή είτε φυσική (σε περίπτωση φυσικής υπογραφής απαιτείται σάρωση της αίτησης, δηλαδή επεξεργασία αυτής μέσω σαρωτή, πριν από την ηλεκτρονική υποβολή της **με βεβαίωση γνησίου υπογραφής μέσω gov.gr**). Η αίτηση υποψηφιότητας συνοδεύεται υποχρεωτικά από **τυποποιημένο βιογραφικό σημείωμα** (ως συνημμένο **ΥΠΟΔΕΙΓΜΑ ΙΙ**), που αποτελεί αναπόσπαστο τμήμα της αίτησης. H συμπλήρωση και υποβολή των ανωτέρω εντύπων είναι υποχρεωτική και πρέπει να γίνεται σε μορφότυπο word και όχι χειρόγραφα. Συντάσσονται με ευθύνη του υποψηφίου και επέχουν θέση υπεύθυνης δήλωσης. Ο υποψήφιος υποχρεούται να συμπληρώσει τα οικεία πεδία που αναφέρονται στα υπηρεσιακά και προσωπικά του στοιχεία, καθώς και στα τυπικά, εκπαιδευτικά, και επαγγελματικά προσόντα που απαιτούνται για τη θέση μέλους, καθώς και τυχόν πρόσθετες άλλες πληροφορίες για την αξιολόγηση της υποψηφιότητάς του.

Οι υποψήφιοι με την αίτηση υποψηφιότητάς τους δηλώνουν ότι δεν συντρέχουν στο πρόσωπό τους τα κωλύματα της Ενότητας IV της παρούσας.

1. Σε μεταγενέστερο στάδιο οι υποψήφιοι που θα επιλεγούν για την κάλυψη των θέσεων των μελών της Επιτροπής Ελέγχου της Ανεξάρτητης Αρχής Δημοσίων Εσόδων, θα κληθούν να προσκομίσουν στη Διεύθυνση Διαχείρισης Ανθρώπινου Δυναμικού της Γενικής Διεύθυνσης Ανθρώπινου Δυναμικού και Οργάνωσης της Ανεξάρτητης Αρχής Δημοσίων Εσόδων, επικαιροποιημένο πιστοποιητικό υπηρεσιακών μεταβολών, για τους υποψηφίους της περ. β) και γ) της παρ. 1 του άρθρου 3 της υπ’ αριθ. ΓΓΑΔΔΤ 741/30-12-2022(Β΄6918) ΚΥΑ ή Βεβαίωση προϋπηρεσίας για τους υποψηφίους της περ. α), καθώς και όλα τα στοιχεία που απαιτούνται για την απόδειξη των απαραίτητων τυπικών και τυχόν πρόσθετων ή συνεκτιμώμενων προσόντων που έχουν δηλώσει στην αίτησή τους – βιογραφικό σημείωμα (π.χ. τίτλους σπουδών, τίτλους γλωσσομάθειας, δικαιολογητικά απόδειξης ελεγκτικής ή άλλης εμπειρίας κ.ά.).
2. Σημειώνεται ότι υποψηφιότητα που υποβάλλεται δεν εξετάζεται και απορρίπτεται ως απαράδεκτη, εφόσον:

α) δεν έχουν υποβληθεί εμπρόθεσμα ηλεκτρονικά στην ως άνω ηλεκτρονική διεύθυνση, πλήρως συμπληρωμένη η αίτηση εκδήλωσης ενδιαφέροντος και το τυποποιημένο βιογραφικό σημείωμα.

β) δεν ικανοποιούνται οι ελάχιστες απαραίτητες τυπικές προϋποθέσεις και τα προσόντα που προβλέπονται.

**Επισημαίνεται ότι, σύμφωνα με τον νέο Ευρωπαϊκό Γενικό Κανονισμό Προστασίας Δεδομένων (ΕΕ) 2016/679 γνωστό ως GDPR, που ετέθη σε εφαρμογή τον Μάιο 2018, καθιερώνεται ενιαίο νομικό πλαίσιο για την προστασία των προσωπικών δεδομένων σε όλα τα κράτη μέλη της ΕΕ. Για περισσότερες πληροφορίες σχετικά με την επεξεργασία των προσωπικών δεδομένων σας από την ΑΑΔΕ μπορείτε να απευθυνθείτε στο Αυτοτελές Τμήμα Υποστήριξης Υπευθύνου Προστασίας Δεδομένων της ΑΑΔΕ στην ηλεκτρονική διεύθυνση** [**dpo@aade.gr**](mailto:dpo@aade.gr) **και τηλεφωνικά στους αριθμούς  213-2113127-29, 213-2113130 και 213-2113132.**

**Με την υποβολή της ηλεκτρονικής αίτησης συμμετοχής οι υποψήφιοι δηλώνουν ότι ενημερώθηκαν από την Ανεξάρτητη Αρχή Δημοσίων Εσόδων για τη χρήση και επεξεργασία των προσωπικών δεδομένων τους αποκλειστικά για τους σκοπούς της παρούσας πρόσκλησης (διαδικασίας).**

**VΙ.** **Διαδικασία αξιολόγησης αιτήσεων υποψηφιότητας**

Η αξιολόγηση των υποψηφίων διενεργείται από τριμελή Επιτροπή, τα μέλη της οποίας ορίζονται με απόφαση του Διοικητή της ΑΑΔΕ. Η Επιτροπή, μετά την παραλαβή των αιτήσεων από τη Διεύθυνση Διαχείρισης Ανθρώπινου Δυναμικού, αξιολογεί και κατατάσσει τους υποψηφίους σε σχετικό πίνακα κατόπιν συνεκτίμησης των απαιτούμενων τυπικών και πρόσθετων προσόντων όπως αυτά προσδιορίζονται στα άρθρα 3 και 4 της ανωτέρω ΚΥΑ και στην Ενότητα ΙΙΙ και IV της παρούσας, ενώ δύναται κατά την κρίση της να καλεί τους υποψηφίους και σε συνέντευξη.

Οι πίνακες κατάταξης, αναρτώνται από την τριμελή επιτροπή επιλογής στον ιστότοπο της Αρχής ([www.aade.gr](http://www.aade.gr) ). Στους πίνακες των αποτελεσμάτων που αναρτώνται εμφαίνεται μόνον ο αριθμός πρωτοκόλλου που έλαβε η αίτηση του υποψηφίου.

Κατά των ανωτέρω πινάκων δύναται να ασκηθεί από τους ενδιαφερόμενους υποψηφίους ενώπιον της τριμελούς επιτροπής αξιολόγησης, η προβλεπόμενη στην παρ. 1 του άρθρου 24 του ν. 2690/1999 (Α΄ 45), αίτηση θεραπείας, εντός εύλογου χρονικού διαστήματος, το οποίο ορίζεται σε πέντε (5) ημερολογιακές ημέρες, αρχομένου από την επομένη της ανάρτησης των πινάκων κατάταξης. Η αίτηση θεραπείας αποστέλλεται, μέσω ηλεκτρονικού ταχυδρομείου στην ηλεκτρονική διεύθυνση ddadca@aade.gr .

Η Επιτροπή Ελέγχου συγκροτείται με απόφαση του Διοικητή της Ανεξάρτητης Αρχής Δημοσίων Εσόδων κατόπιν επιλογής από τον πίνακα κατάταξης των υποψηφίων.

Σε περίπτωση που το αποτέλεσμα της πρόσκλησης κηρυχθεί άγονο, η Επιτροπή Ελέγχου συγκροτείται απευθείας με απόφαση του Διοικητή της Αρχής, όπως προβλέπεται στο τελευταίο εδάφιο της παρ. 1 σε συνδυασμό με την παρ. 2 του άρθρου 5 της υπ. αριθ. ΓΓΑΔΔΤ741/30.12.2022 (6918 Β΄) Κοινής Υπουργικής Απόφασης.

**VII. Γνωστοποίηση πρόσκλησης εκδήλωσης ενδιαφέροντος**

Η παρούσα πρόσκληση αναρτάται αμελλητί στην ιστοσελίδα του προγράμματος «ΔΙΑΥΓΕΙΑ» και στη συνέχεια δημοσιεύεται στον ιστότοπο της Ανεξάρτητης Αρχής Δημοσίων Εσόδων (ΑΑΔΕ) [www.aade.gr](http://www.aade.gr).

**O ΔΙΟΙΚΗΤΗΣ**

**ΤΗΣ ΑΝΕΞΑΡΤΗΤΗΣ ΑΡΧΗΣ**

**ΔΗΜΟΣΙΩΝ ΕΣΟΔΩΝ**

**ΓΕΩΡΓΙΟΣ ΠΙΤΣΙΛΗΣ**

***Συνημμένα:***

1. ΥΠΟΔΕΙΓΜΑ Ι: Υπόδειγμα Αίτησης Υποψηφιότητας
2. ΥΠΟΔΕΙΓΜΑ ΙΙ: Υπόδειγμα Βιογραφικού Σημειώματος Υποψηφίου

**ΠΙΝΑΚΑΣ ΔΙΑΝΟΜΗΣ**

**ΑΠΟΔΕΚΤΕΣ ΓΙΑ ΕΝΕΡΓΕΙΑ**

1. Διευθύνσεις και Τμήματα Υπηρεσιών που υπάγονται απευθείας στον Υπουργό Οικονομικών (μέσω της Αυτοτελούς Διεύθυνσης Ανθρώπινου Δυναμικού και Οργάνωσης)
2. Αυτοτελής Διεύθυνση Ανθρώπινου Δυναμικού και Οργάνωσης.
3. Όλα τα Υπουργεία - Διευθύνσεις Διοικητικού/Προσωπικού (με την παράκληση όπως κοινοποιηθεί άμεσα η παρούσα σε όλες τις υπηρεσίες και τους εποπτευόμενους φορείς)
4. Όλες οι Αποκεντρωμένες Διοικήσεις - Διευθύνσεις Διοικητικού/Προσωπικού (με την παράκληση όπως κοινοποιηθεί άμεσα η παρούσα σε όλες τις Περιφέρειες και τους Δήμους του τομέα αρμοδιότητάς τους).
5. Όλες οι Ανεξάρτητες Αρχές
6. Λοιπές Διοικητικές Αρχές
7. Προεδρία της Κυβέρνησης (Επικρατείας)

**ΠΡΟΣ ΚΟΙΝΟΠΟΙΗΣΗ**

1. Όλα τα Υπουργεία:

* Γραφεία Υπουργών, Υφυπουργών, Αναπληρωτών Υπουργών
* Γραφεία Γενικών, Ειδικών και Αναπληρωτών Γραμματέων
* Γραφεία Υπηρεσιακών Γραμματέων

1. Αποκεντρωμένες Διοικήσεις:

* Γραφεία Συντονιστών

**ΕΣΩΤΕΡΙΚΗ ΔΙΑΝΟΜΗ**

1. Γραφείο κ. Διοικητή της Ανεξάρτητης Αρχής Δημοσίων Εσόδων
2. Γραφεία κ.κ. Προϊσταμένων των Γενικών Διευθύνσεων της Ανεξάρτητης Αρχής Δημοσίων Εσόδων
3. Διεύθυνση Στρατηγικής Τεχνολογιών Πληροφορικής (ΔΙ.Σ.ΤΕ.ΠΛ.) της Γ.Δ.ΗΛΕ.Δ. με την παράκληση να αναρτηθεί στον ιστότοπο [www.aade.gr](http://www.aade.gr)
4. Διεύθυνση Διαχείρισης Ανθρώπινου Δυναμικού/Τμήματα: Α΄, Β΄, Γ΄, Δ΄ & Ε΄

|  |  |
| --- | --- |
| |  | | --- | | **ΥΠΟΔΕΙΓΜΑ Ι**  **ΑΙΤΗΣΗ ΥΠΟΨΗΦΙΟΤΗΤΑΣ**  **Πρόσκληση εκδήλωσης ενδιαφέροντος: Αρ. πρωτ. ΔΔΑΔ Γ……..** | |

|  |  |  |  |
| --- | --- | --- | --- |
| **ΠΡΟΣ:** | | **ΤΗΝ ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ**  **ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ & ΟΡΓΑΝΩΣΗΣ**  **ΔΙΕΥΘΥΝΣΗ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ** | |
| **ΠΡΟΣΩΠΙΚΑ ΣΤΟΙΧΕΙΑ ΑΙΤΟΥΝΤΟΣ** | | | | |
| **1.** | **Επώνυμο:** | |  | |
| **2.** | **Όνομα:** | |  | |
| **3.** | **Πατρώνυμο:** | |  | |
| **4.** | **Ημερομηνία γέννησης:** | |  | |
| **5.** | **Α.Δ.Τ.:** | |  | |
| **6.** | **Τηλέφωνο επικοινωνίας:** | |  | |
| **7.** | **Ηλεκτρ. διεύθυνση (email):** | |  | |

|  |  |  |  |  |  |
| --- | --- | --- | --- | --- | --- |
| **ΣΤΟΙΧΕΙΑ ΥΠΗΡΕΣΙΑΚΗΣ ΚΑΤΑΣΤΑΣΗΣ ΑΙΤΟΥΝΤΟΣ** | | | | | |
| **ΓΙΑ ΜΕΛΗ ΔΕΠ** | | | | | |
| |  |  | | --- | --- | | **1.** | **Βαθμίδα:** | | **2.** | **Εκπαιδευτικό Ίδρυμα:** | | **3.** | **Σχολή/ Τμήμα:** | | **4.** | **Θέση που κατέχει ο υποψήφιος:** | | **5.** | **Ημερομηνία Διορισμού:** | | **6.** | **Έτη Προϋπηρεσίας:** | | | | | | |
|  | |  |  | | |
| **ΓΙΑ ΔΗΜΟΣΙΟΥΣ ΥΠΑΛΛΗΛΟΥΣ** | | | | |
| **1.** | **Κατηγορία/ Κλάδος /Ειδικότητα/ Εργασιακή σχέση:** | | |
| **2.** | **Φορέας Οργανικής Θέσης:** | | |
| **3.** | **Φορέας που Υπηρετώ:** | | |
| **4.** | **Θέση που κατέχει ο υποψήφιος: Προϊστάμενος Δ/νσης ………….** | | |
| **5.** | **Ημερομηνία Διορισμού/ Μετάταξης:** | | |
| **6.** | **Έτη Προϋπηρεσίας:** | | |

* **Η αίτηση υποψηφιότητας μου επέχει θέση υπεύθυνης δήλωσης του άρθρου 8 του ν. 1599/1986 (Α’ 75) και επισύρει τις προβλεπόμενες ποινικές και διοικητικές κυρώσεις.**
* **Δεν συντρέχουν στο πρόσωπο μου τα κωλύματα της παρ. 2 του άρθρου 4 της υπ’ αριθ. ΓΓΑΔΔΤ 741/30-12-2022 (Β΄6918) ΚΥΑ**
* **Δηλώνω ότι ενημερώθηκα από την Ανεξάρτητη Αρχή Δημοσίων Εσόδων για τη χρήση και επεξεργασία των προσωπικών μου δεδομένων αποκλειστικά για τους σκοπούς της παρούσας πρόσκλησης εκδήλωσης ενδιαφέροντος**

|  |
| --- |
| **Ημερομηνία …… / ….. /2024**  **Ο/Η Αιτών/ούσα** |
| **(υπογραφή)** |

|  |
| --- |
| **ΥΠΟΔΕΙΓΜΑ ΙΙ**  **ΒΙΟΓΡΑΦΙΚΟ ΣΗΜΕΙΩΜΑ ΑΙΤΟΥΝΤΟΣ**  **Πρόσκληση εκδήλωσης ενδιαφέροντος: Αρ. πρωτ. ΔΔΑΔ Γ……..** |

|  |  |  |  |
| --- | --- | --- | --- |
| **ΣΤΟΙΧΕΙΑ ΥΠΟΨΗΦΙΟΥ ΥΠΑΛΛΗΛΟΥ:** | | | |
| 1. | Επώνυμο: |  |
| 2. | Όνομα: |  |
| 3. | Πατρώνυμο: |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Α. ΕΚΠΑΙΔΕΥΤΙΚΑ ΠΡΟΣΟΝΤΑ** | | | | | | | |
| **Τίτλοι Σπουδών Τριτοβάθμιας εκπαίδευσης** | | | **Εκπαιδευτικό Ίδρυμα** | **Τίτλος σπουδών-Τμήμα** | | | |
|  |  | | | |
|  |  | | | |
|  |  | | | |
| **Μεταπτυχιακοί Τίτλοι Σπουδών** | | | **Εκπαιδευτικό Ίδρυμα** | **Τίτλος σπουδών-Τμήμα** | | | |
|  |  | | | |
|  |  | | | |
|  |  | | | |
| **Διδακτορικά διπλώματα** | | | **Εκπαιδευτικό Ίδρυμα** | **Τίτλος-ειδίκευση** | | | |
|  |  | | | |
|  |  | | | |
| **Πιστοποιημένη Γλωσσομάθεια**  κατά τα οριζόμενα στο  π.δ. 50/2001 (Παράρτημα Γλωσσομάθειας ΑΣΕΠ) | | | **Γλώσσα/τίτλος πιστοποιητικού** | Άριστα | Πολύ Καλά | | Καλά |
|  |  |  | |  |
|  |  |  | |  |
|  |  |  | |  |
|  |  |  | |  |
| **Πιστοποιητικό Ελεγκτικής Επάρκειας Εσωτερικού Ελεγκτή Δημόσιου Τομέα (Ε.Κ.Δ.Δ.Α.)** | | | | | | **ΝΑΙ** | **ΟΧΙ** |
| **Κατοχή επαγγελματικής πιστοποίησης ή διαπίστευσης, όπως CIA - Certified Internal Auditor ή CFE – Certified Fraud Examiner ή CGAP - Certified Government Auditing Professional, ή CCSA - Certified in Control Self - Assessment, ή CRMA - Certification in Risk Management Assurance, ή CFSA - Certified Financial Services Auditor ή QIAL - Qualified in Internal Audit Leadership, ή BEAC - Certifications for Environmental, Health and Safety Auditors ή πιστοποίησης ορκωτού ελεγκτή (ΑCCA,ΙΕΣΟΕΛ)** | | | | | **ΝΑΙ** | | **ΟΧΙ** |
| **Β. ΕΡΓΑΣΙΑΚΗ ΕΜΠΕΙΡΙΑ** | | | | | | | |
| **Προϋπηρεσία ή Εμπειρία στην παροχή ελεγκτικών υπηρεσιών στο Δημόσιο ή Ιδιωτικό Τομέα** | | | | | **ΝΑΙ** | | **ΟΧΙ** |
| **Α/Α** | **Υπηρεσία** | **Είδος καθηκόντων - Αντικείμενα** | | | **Έτη και μήνες άσκησης καθηκόντων** | | |
| **1.** |  |  | | |  | | |
| **2.** |  |  | | |  | | |
| **3.** |  |  | | |  | | |
| **4.** |  |  | | |  | | |
| **5.** |  |  | | |  | | |
| **6.** |  |  | | |  | | |
| **7.** |  |  | | |  | | |
| **8.** |  |  | | |  | | |
| **9.** |  |  | | |  | | |
| **ΠΡΟΣΘΕΤΑ ΠΡΟΣΟΝΤΑ ΚΑΙ ΕΙΔΙΚΕΣ ΔΡΑΣΤΗΡΙΟΤΗΤΕΣ ΤΟΥ ΥΠΟΨΗΦΙΟΥ[[1]](#footnote-1)** | | | | | | | |
|  | | | | | | | |
|  | | | | | | | |
|  | | | | | | | |
|  | | | | | | | |
|  | | | | | | | |
|  | | | | | | | |

1. 1 Ο υποψήφιος δύναται να καταγράψει όσα πρόσθετα προσόντα δεν περιλαμβάνονται στα τυποποιημένα πεδία της φόρμας, τα οποία συνιστούν στοιχεία του βιογραφικού σημειώματός του και κρίνει ότι θα συντείνουν στην ευνοϊκότερη αξιολόγηση της υποψηφιότητάς του. [↑](#footnote-ref-1)